# Alexandre Lincestes

### De Viquipèdia

Alexandre Lincestes fou un macedoni del districte de Lincestis, fill d'Aeropos, contemporani de Filip de Macedònia i d'Alexandre el gran.

Juntament amb els seus dos germans Heròmenes i Arrhàbeos van participar a l’assassinat de Filip el 336 aC. Alexandre va ordenar la mort de tots els implicats en l’assassinat del seu pare, però Alexandre Lincestes fou perdonat perquè fou el primer a reconèixer com a rei a Alexandre. Després fou amic d'Alexandre el gran i li va concedir honors incloent el comandament d’un exercit a Tràcia i mes tard el comandament de la cavalleria tessàlia.

Va acompanyar en aquest càrrec a Alexandre cap a Pèrsia. El 334 aC quant Alexandre era a Faselis, es va assabentar que Lincestes era en correspondència secreta amb Darios III de Pèrsia que oferia una gran quantitat de diners per el cap del rei macedoni; el missatger que portava les cartes fou capturat per Parmeni i portat al rei. Alexandre, per por de provocar alguna hostilitat al regent Antípater, la filla del qual era la dona de Lincestes, no el va fer matar sinó que li va treure el comandament de la cavalleria i el va posar en custodia i així va restar tres anys, fins el 330 aC, quant al ser executat Filotes per un crim similar, els macedonis van exigir que Lincestes fos castigat igualment. Alexandre va accedir i Lincestes fou portat a Profàsia (a Drangiana) i executat. Es suposa que Lincestes volia recuperar el tron de Macedònia que va pertànyer als Lincestes abans d'Amintes II i que per això va conspirar amb Darios.

Obtingut de "http://ca.wikipedia.org../../../a/l/e/Alexandre_Lincestes_b1a7.html"

Categoria: Diàdocs

##### Views

- Article
- Discussió
- Revisió actual

##### Cerca